**Natječaj za prijam u radni odnos domara/ice - vozača/ice na određeno vrijeme (12 mjeseci), uz probni rad od dva mjeseca**

Temeljem članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) i Odluke o raspisivanju natječaja za djelatnike dječjeg vrtića ''Latica Garčin'' od 22.07.2020. godine (Klasa: 021-05/20-01/35, Urbroj: 2178/06-01-20-1), Općina Garčin objavljuje

**NATJEČAJ**

**za prijam u radni odnos domara/ice (vozača/ice)**

**na određeno vrijeme (12 mjeseci), uz probni rad od dva mjeseca**

Broj traženih radnika: 1

Radno vrijeme: Nepuno radno vrijeme (pola radnog vremena)

Način rada: 1. smjena

Smještaj: Nema smještaja

Naknada za prijevoz: U cijelosti

Za prijam u radni odnos **domara/ice (vozača/ice)**  kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju (Narodne novine, broj 10/97, 107/07, 94/13 i 98/19) te članka 8. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine, broj 133/97).

Kandidati moraju ispunjavati sljedeće **uvjete za prijam u radni odnos**:

* SSS radnik (srednja škola),
* 1 godina radnog iskustva na istim i sličnim poslovima,
* vozačka dozvola B kategorije

Pored navedenih uvjeta kandidati moraju ispunjavati i **opće uvjete** za prijem u radni odnos:

1. punoljetnost
2. hrvatsko državljanstvo
3. zdravstvena sposobnost za obavljanje poslova radnog mjesta

–  Dokaz o zdravstvenoj sposobnosti za obavljanje poslova radnog mjesta dostavit će    izabrani kandidat po dostavljenoj obavijesti o izboru.

1. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju („Narodne novine“ 10/97, 107/07, 94/13 i 98/19).

Opći uvjet za prijam u radni odnos prema članku 25. Zakona o predškolskom odgoju i obrazovanju („Narodne novine“ 10/97, 107/07, 94/13 i 98/19), prijavitelj dokazuje (potrebno priložiti sva tri dokumenta):

* 1. uvjerenjem nadležnog suda da se protiv kandidata **ne vodi kazneni postupak** prema članku 25. stavak 2. Zakona o predškolskom odgoju i obrazovanju,
	2. uvjerenjem nadležnog suda da se protiv kandidata **ne vodi prekršajni postupak** prema članku 25. stavak 4. Zakona o predškolskom odgoju i obrazovanju,
	3. potvrdom nadležnog Centra za socijalnu skrb da kandidat **nema izrečenu mjeru za zaštitu dobrobiti djeteta** iz članka 25. stavak 10. Zakona o predškolskom odgoju i obrazovanju

**Opis poslova:**

* vodi brigu o održavanju vanjskih i unutarnjih dijelova objekta,
* održava vanjske površine /igrališta, sprave i drugo, po potrebi/
* održava u ispravnom stanju električne, vododovne i toplinske instalacije,
* samostalno otklanja manje kvarove na svim vrstama instalacija,
* obavlja popravke na didaktičkom materijalu, koji su otklonjive prirode,
* vodi brigu o hitnom i ispravnom servisiranju strojeva i opreme koja se nalazi pod garancijom,
* vrši veće popravke strojeva za rad neophodnih za odvijanje djelatnosti: u kuhinji, strojeva za pranje rublja, sušenje, glačanje rublja i sl.
* vrši popravke na vozilu vrtića,
* vrši remont na pojedinim strojevima za rad, ustanovljava potebu zamjene pojedinih dijelova,
* izrađuje rezervne potrošne dijelove ukoliko ih nema u prodaji u vlastitoj režiji, ili sudjelovanje u izradi u vidu nacrta,
* organizira i provodi , po potrebi, sve poslove u svezi s provođenjem mjera zaštite od požara (temeljem Pravilnika o zaštiti od požara),
* čisti prilaze od snježnih nanosa, kao i parkiralište i terase, te sve ostale domarsko-domaćinske poslove,
* obilazi povremeno ustanovu kada ona ne radi,
* vodi brigu o uključivanju i isključivanju dojavnog sustava,
* zamjenjuje ekonoma-vozača, domara ložača u njegovoj odsutnosti (god.odmor, bolovanje i sl.)
* prevozi hranu iz centralnog u druge - područne objekte, te prevozi čisto i prljavo rublje iz objekta u centralni objekt, i obrnuto,
* vrši dostavu,
* obavlja i druge poslove po nalogu ravnatelja, temeljem Odluke Upravnog vijeća ili po nalogu druge ovlaštene osobe.

Kao dokaz o ispunjavanju uvjeta za prijam u radni odnos kandidati moraju priložiti sljedeće dokumente:

1. životopis (vlastoručno potpisan),
2. presliku domovnice,
3. presliku svjedodžbe o stečenoj stručnoj spremi,
4. elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje
5. kao dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju dostavljaju se sljedeći dokumenti (ne starije od 6 mjeseci):
	* uvjerenje nadležnog suda da se protiv kandidata **ne vodi kazneni postupak** prema članku 25. stavak 2. Zakona o predškolskom odgoju i obrazovanju,
	* uvjerenje nadležnog suda da se protiv kandidata **ne vodi prekršajni postupak** prema članku 25. stavak 4. Zakona o predškolskom odgoju i obrazovanju,
	* potvrdu nadležnog Centra za socijalnu skrb da kandidat **nema izrečenu mjeru za zaštitu dobrobiti djeteta** iz članka 25. stavak 10. Zakona o predškolskom odgoju i obrazovanju

Isprave se prilažu u neovjerenom presliku, a prije izbora kandidata predočit će se izvornik.

Podnošenjem prijave na natječaj, pristupnici natječaja su izričito suglasni da Dječji vrtić Latica Garčin kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Na natječaj se mogu prijaviti osobe oba spola.

Nepravodobne i nepotpune prijave neće se razmatrati.

Kandidat koji se poziva na pravo prednosti pri zapošljavanju prema pozitivnim propisima RH dužan je u prijavi za natječaj pozvati se na to pravio, priložiti propisane dokaze o tom pravu te ostvaruje prednost u odnosu na ostale kandidate samo pod jednakim uvjetima.

Nezaposlene osobe iz članka **102. stavak 1.,** redoslijedom točke a) do točke k), odnosno zaposlene osobe iz **stavka 2.** iste odredbe **Zakona o hrvatskim braniteljima iz Domovinskog rata i članovima njihovih obitelji** („Narodne novine“, broj 121/17 i 98/19 – nastavno: ZOPHBDR), osim traženih dokaza o ispunjavanju uvjeta  ovog natječaja, u svrhu ostvarivanja prava prednosti pri zapošljavanju, prijavi su obvezni priložiti i dokaze propisane **člankom 103. stavak 1.** ZOPHBDR, dostupne na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju sukladno članku **9. Zakona o profesionalnoj rehabilitaciji i zapošljavanju osoba s invaliditetom** (NN 157/13, 152/14, 39/18 i 32/20), uz prijavu na natječaj dužni su, osim dokaza o ispunjavanju traženih uvjeta, priložiti i:

1. rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te
2. dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji  mogu ostvariti pravo prednosti pri zapošljavanju sukladno članku 48.f **Zakona o zaštiti vojnih i civilnih invalida rata** (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima.

Urednom prijavom smatra se prijava koja sadrži sve podatke i priloge navedene u tekstu ovog natječaja.

Prijave se podnose preporučeno poštom ili osobno, u zatvorenoj omotnici, u sjedište Dječjeg vrtića Latica Garčin, u roku od **8 dana** od dana objave natječaja na adresu:

**OPĆINA GARČIN, Kralja Tomislava 92, 35212 Garčin,**

**s naznakom:  «NE OTVARAJ –  za natječaj domar/ica (vozač/ica) ».**

Povjerenstvo za provedbu javnog natječaja (u nastavku teksta: Povjerenstvo) imenuje Ravnatelj Dječjeg vrtića Latica Garčin. Povjerenstvo utvrđuje popis kandidata prijavljenih na javni natječaj koji ispunjavaju formalne uvjete.

S kandidatima koji udovoljavaju formalnim uvjetima natječaja bit će provedena prethodna provjera znanja i sposobnosti putem pisanog testiranja i intervjua. Intervju se provodi samo sa kandidatima koji su ostvarili najmanje 50% bodova na provedenom testiranju.

**Prethodna provjera znanja i sposobnosti će se obavljati iz sljedećih područja:**

1. **Zakon o predškolskom odgoju i obrazovanju (“Narodne novine” broj: 10/97, 107/07, 94/13 i 98/19)**

Kandidat koji ne pristupi prethodnoj provjeri znanja smatra se da je povukao prijavu za natječaj.

Na web stranici Dječjeg vrtića Latica Garčin [**www.latica.opcina-garcin.hr**](http://www.latica.opcina-garcin.hr) objavit će se popis kandidata koji ispunjavaju formalne uvjete iz natječaja te vrijeme održavanja prethodne provjere znanja i sposobnosti kandidata, najkasnije pet dana prije održavanja provjere.

O rezultatima natječaja kandidati će biti obaviješteni u zakonskom roku.

Općina Garčin zadržava pravo poništiti natječaj ili ne prihvatiti niti jednu ponudu bez obrazlaganja razloga poništenja ili neprihvaćanja

KLASA: 023-01/20-01/11

URBROJ: 2178/06-03-20-1

Garčin, 24.07.2020.

**Načelnik Općine Garčin**

**Mato Grgić, dipl. iur.**